'n Wetenskaplike rede om te vergewe - www.bybelkennis.co.za
by Coen Slabber · Published 31/10/2015 · Updated 16/09/2015
Jesus het nooit oor vergifnis ophou praat nie. Hy praat van 'n God wat vergewe en wat verwag dat sy volgelinge ook moet vergewe. Hy sê vergifnis is noodsaaklik as jy 'n oorvloedige lewe wil hê.
Jesus en die wetenskap stem hieroor saam. Daar is wetenskaplike bewyse vir baie van die dinge wat die Bybel oor vergifnis sê.
As jy vergewe, genees jy gouer
Mense wat mishandel is en hulle aanvaller vergewe se sielkundige en fisiese gesondheid verbeter vinniger as diegene wat nie vergewe nie. Daar is egter 'n vangplek: vergifnis is nie 'n eenmalige laat dit agter gebeurtenis nie. Dit is 'n voortdurende proses. Jy kan ook nie vergewe en vergeet nie – ons breine werk nie so nie. Jy kan maar net aanbeweeg.
As jy nie vergewe nie, beperk dit jou fisies
As ek 'n wrok teen iemand dra, is dit nie vir hom nadelig nie, maar vir my. Dit affekteer ons breine en liggame. Dit verhoog die vlakke van streshormone in ons sirkulasie; dit kan ons bloeddruk verhoog; dit kan ons laat gewig optel. Dit onderdruk ook ons vermoë om te fokus.
Vergifnis beteken nie dat ek verdere skade aanvaar nie
Vergifnis is voordelig en doeltreffend – selfs in die ergste gevalle van mishandeling, onderdrukking en verwaarlosing. Maar ons moet vergifnis definieer. Vergifnis beteken dat ek aanvaar wat gebeur het en ek beweeg aan. Dit beteken nie dat jy jou in 'n situasie plaas waar jy weer seergemaak of misbruik gaan word nie. Jy kan iemand vergeef en steeds sekere grense in 'n verhouding stel. In gevalle van mishandeling mag hierdie grens selfs geen verdere kontak wees nie.